Interneti tsenseerimine on viimastel aastatel tunduvalt intensiivistunud, selgub 18. mail ilmunud OpenNet Initiative'i (ONI) raportist. Nelja ülikooli (Cambridge, Oxford, Harvard, Toronto) koostööprojekt ONI uuris internetitsensuuri kokku 41 riigis, millest tervelt 25 tsenseeris teatud sisuga veebilehti. Põhja-Korea ja Kuuba pole uuringusse kaasatud, sest neid peeti liiga ohtlikuks, et seal uuringuid läbi viia, vahendas Technology Review.